# Αλγεθίρας

### Από τη Βικιπαίδεια, την ελεύθερη εγκυκλοπαίδεια

Η Αλγεθίρας ή Αλγκεθίρας είναι ισπανική παράλια πόλη - λιμένας στη δυτική πλευρά του κόλπου του Γιβραλτάρ, της αρχαίας ελληνικής Κάλπης.

Η Αλγεθίρας είναι κυρίως εμπορική πόλη με καλή εμπορική κίνηση παρότι επισκιάσθηκε από το Γιβραλτάρ με το οποίο και επικοινωνεί αρκετές φορές την ημέρα ατμοπλοϊκά και ιδίως τις ώρες ανταπόκρισης των τραίνων Μαδρίτης - Σεβίλης - Κάντιθ και των ατμοπλοϊκών γραμμών Θέουτας και Μαρόκου. Την πόλη διασχίζει ο ποταμός Ρίο ντελ Μιέλ ο οποίος και την χωρίζει στην παλιά πόλη (Βίγια Βιέχα) και στη νέα πόλη (Βίγια Νουέβα) που συνδέονται με γέφυρες. Είναι πλούσια σε επαύλεις κτισμένη με εξωευρωπαϊκό μαυριτανικό ρυθμό με πλούσιους κήπους και πάρκα όπου κυριαρχούν οι ροδιές.

Οι κάτοικοι της Αλγεθίρας το 1950 ήταν 20.000. Το 1981 έφθασαν τις 86.000.

### [Επεξεργασία] Ιστορία

Η Αλγεθίρας είναι η αρχαία ελληνική πόλη Καρτηία όπως περιγράφει ο Στράβων (115, 44 Διδότου). Η πόλη κατελήφθη από τους Άραβες το 711 και αποτέλεσε το ορμητήριό τους για τη ταχεία κατάληψη όλης της Ισπανίας. Υπό την κυριαρχία των Αράβων παρέμεινε μέχρι το 1344, οπότε την ανακατέλαβε ο Βασιλεύς Αλφόνσος ΙΑ΄ της Kαστίλλης μετά από μικρή πολιορκία χρησιμοποιώντας πυροβόλα. Ο Αλφόνσος μετά την κατάληψη κατέστρεψε την παλαιά αραβική πόλη, ενώ η νέα άρχισε να οικοδομείται το 1760 επί Βασιλέως Καρόλου Γ΄.

- Στις 6 Ιουλίου του 1801 στη θαλάσσια περιοχή της πόλης αυτής έγινε η γνωστή Ναυμαχία της Αλγεθίρας μεταξύ του Αγγλικού και Ισπανικού στόλου.
- Επίσης η πόλη έγινε διεθνώς γνωστή από την λεγόμενη Συνθήκη Αλγεθίρας του 1906.

Ανακτήθηκε από "http://el.wikipedia.org../../../%CE%B1/%CE%BB/%CE%B3/%CE%91%CE%BB%CE%B3%CE%B5%CE%B8%CE%AF%CF%81%CE%B1%CF%82.html"

Κατηγορίες: Πόλεις της Ισπανίας | Λιμένες

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- Català
- Deutsch
- English
- Español
- Euskara
- Suomi
- Français
- Galego
- Hrvatski
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Русский
- Српски / Srpski
- Svenska
- Türkçe
- 中文